text: To mænd dømt for en række tyverier af dyrt design
  16 november 2015 kl. 20.59
  To mænd fra Esbjerg på 40 og 48 år blev mandag dømt ved retten i Esbjerg for et stort antal indbrud, hvor de stjal designermøbler og -lamper.
  Dommen lød på to år og seks måneders fængsel til hver af de dømte.
  De to mænd havde lister med adresser, hvor der fandtes designvarer. De to Esbjerggensere blev dømt for hæleri, 13 og 14 indbrud og 47 forsøg på indbrud.
  Blandt de stjålne genstande er Eames stole, Nanna Ditzel stole, PH-lamper, Wegner-stole og Arne Jacobsen-stole.
  Anklager Pernille Bach Pedersen er yderst tilfreds med dommen:
  - Det er vigtigt for os, at få brudt den kæde af organiserede indbrud, der leverer varer til det danske hælermarked, siger Pernille Bach Pedersen i en pressemeddelelse.
  De dømte overvejer, om de vil anke deres dom.
  2 mænd fra Esbjerg dømt for stort antal indbrud/forsøg på indbrud. Gik efter design #politidk https://t.co/15domk48yk
  
  